system
Răspunde în limba română, în stilul Wikipedia, cat mai corect gramatical.
user
Îmi poți povesti despre [Titlu] Observator (program de știri)?
assistant
Observator este programul de știri al postului Antena 1, televiziune deținută de Antena TV Group. Site-ul său, www.observatornews.ro, este parte a Digital Antena Group, divizia digitală a companiei. Emisiunea este difuzată zilnic, în cursul dimineții, la prânz, după-amiaza și seara. Prima ediție Observator a fost transmisă pe 29 noiembrie 1993, în ziua lansării televiziunii Antena 1.

Difuzare

Principala ediție Observator este difuzată în fiecare zi, în prime time, de la ora 19.00 și este prezentată în cursul săptămânii de Alessandra Stoicescu sau de Olivia Păunescu (în cazul în care Alessandra Stoicescu nu poate fi prezentă din cauza concediilor). În weekend, Observatorul orei 19.00 este prezentat de Irina Ursu. Observatorul matinal este difuzat începând cu ora 6.00 și este prezentat de luni până vineri de Iuliana Pepene și Bogdan Alecsandru.  În weekend, ediția matinală a Observatorului îi are ca prezentatori pe Andra Petrescu și Mihai Jurca. În timpul săptămânii, de la 1 martie 2019, Observator 13.00 a devenit Observator 12.00 - 14.00 și se desfășoară, așadar, pe durata a două ore, fiind prezentat de Andreea Țopan, Olivia Păunescu și Valentin Butnaru. Observatorul orei 17.00 este prezentat de Florin Căruceru și Mihaela Călin. De asemenea, de luni până joi, Observatorul are și o ediție de noapte, prezentată de Marius Pancu.

Odată cu lansarea versiunii HD a postului Antena 1, pe 28 noiembrie 2016, Observator a venit cu un nou format, iar emisiunea este prezentată dintr-un nou studio, de 400 de metri pătrați.  Tot la finalul lui noiembrie 2016, a fost relansat și site-ul Observatorului, observator.tv. Din 19 aprilie 2020, Observator are un nou pachet grafic, iar site-ul său și-a schimbat domeniul, devenind observatornews.ro.  În aceeași zi, Observator și-a lansat și aplicația de știri.

Observator Sport 
Știrile Antena Sport sunt prezentate de Alexandra Tudor (luni-vineri 19:55 / sâmbătă-duminică 06:00-10:00 - 19:45), Camelia Bălțoi (luni-vineri 19:55 / sâmbătă-duminică 06:00-10:00 -  19:45) și Dan Pavel (luni-vineri 06:00-08:00)

Observator Meteo 
Rubrica Observator Meteo este prezentată de Ana Maria Gheorghe, Ioana Scărlătescu și Mihai Jurca.

Note

Legături externe 
 Site web oficial
 Pagina de Facebook oficială
 Cont de Instagram oficial
 Aplicație mobilă Observator

Antena TV Group
Producții Antena 1